open-index/open-wikipedia-markdown huggingface dataset:
அண்ணா நகர், மதுரை

**அண்ணா நகர்** (*Anna Nagar*)  என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில்,  (அதாவது, 9.921600°N, 78.144300°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 153 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, செல்லூர் தல்லாகுளம், கோரிப்பாளையம், வண்டியூர், கருப்பாயூரணி ஊராட்சி, கே. கே. நகர், செனாய் நகர் மற்றும் சின்ன சொக்கிகுளம் ஆகியவை அண்ணா நகர் பகுதிக்கு அருகிலுள்ள முக்கிய ஊர்களாகும்.

அண்ணா நகர் பகுதியிலிருந்து சுமார் 4 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் அமைந்துள்ளது. மதுரை - ஆரப்பாளையம் பேருந்து நிலையம் சுமார் 5.5 கி.மீ. தூரத்தில் அமைந்திருக்கிறது. இங்கிருந்து சுமார் 5 கி.மீ. தூரத்தில் மதுரை - பெரியார் பேருந்து நிலையம் உள்ளது. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 4.5 கி.மீ. தூரத்தில் அமையப் பெற்றுள்ளது. அண்ணா நகர் பகுதியிலிருந்து சுமார் 17 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.

அம்பிகா மகளிர் கலை மற்றும் அறிவியல் கல்லூரி என்ற தனியார் கல்லூரி ஒன்று அண்ணா நகரில் இயங்கி வருகிறது.

தனியார் மருத்துவமனைகளான அரவிந்த் கண் மருத்துவமனை இனியா மருத்துவமனை மற்றும் கே ஆர் எஸ் நியூ லைஃப் மருத்துவமனை ஆகியவை அண்ணா நகர் பகுதியில் சேவைகள் புரிந்து வருகின்றன.

தமிழகத்தில் குறைந்த அளவில் காய்கனிகளை உற்பத்தி செய்யும் குறு விவசாயிகளும், வேளாண்துறை அனுமதியுடன் நேரிடையாக விற்பனை செய்யும் பொருட்டு ஆரம்பிக்கப்பட்ட உழவர் சந்தைகளில் முதலாவது மதுரை அண்ணா நகர் உழவர் சந்தை என்பது குறிப்பிடத்தக்கது. இந்திய உணவு பாதுகாப்பு மற்றும் தர நிர்ணய ஆணையம், அண்ணா நகரிலுள்ள, மறுசீரமைக்கப்பட்ட புதிய மற்றும் சுத்தமான காய்கனிகள் விற்பனை செய்யும்  உழவர் சந்தைக்கு, 2024 ஆம் ஆண்டு ஆகத்து பத்தாம் நாள் வரை செல்லுபடியாகும் தரச் சான்றிதழ் வழங்கிச் சிறப்பித்துள்ளது.

அண்ணா நகர் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

பகுப்பு:மதுரை
தேவேந்திர சிங் யாதவ்

**தேவேந்திர சிங் யாதவ்** (*Devendra Singh Yadav*)(பிறப்பு: ஜனவரி 1, 1951) என்பவர் இந்திய நாடாளுமன்ற மேனாள் உறுப்பினர் ஆவார். இவர் உத்தரப்பிரதேச மாநிலம் ஏடா பகுதியினைச் சேர்ந்த இவர் முனைவர் பட்டம் பெற்றுள்ளார். இந்திய நாடாளுமன்ற உறுப்பினராக உத்தரப் பிரதேசத்தில் உள்ள ஏடா மக்களவைத் தொகுதியின் நாடாளுமன்ற உறுப்பினராக அக்டோபர் 1999 முதல் மே 2009 வரை 10 ஆண்டுகள் பணியாற்றியுள்ளார்.

## மேற்கோள்கள்

## புற இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:உத்தரப் பிரதேச நபர்கள்
பகுப்பு:வாழும் மக்கள்
பகுப்பு:1951 பிறப்புகள்
டாக்டர் பீம்ராவ் அம்பேத்கர் பல்கலைக்கழகம்

**டாக்டர் பீம்ராவ் அம்பேத்கர் பல்கலைக்கழகம்** (*Dr. Bhimrao Ambedkar University*) என்பது முன்பு **ஆக்ரா பல்கலைக்கழகம்** என அறியப்பட்டது. இது இந்தியாவின் உத்தரப் பிரதேச மாநிலம் ஆக்ராவில் அமைந்துள்ள ஒரு தன்னாட்சித் தகுதி பெற்ற பல்கலைக்கழகம் ஆகும். இந்திய அறிஞரும், சமூக சீர்திருத்தவாதியும், இந்திய அரசியலமைப்பின் சிற்பியுமான பீம்ராவ் அம்பேத்கர் நினைவாக ஆக்ரா பல்கலைக்கழகத்திற்குப் பெயரிடப்பட்டது.

## பொறியியல் தொழில்நுட்ப நிறுவனம்
பொறியியல் தொழில்நுட்ப நிறுவன, காந்தாரி, ஆக்ரா ஆக்ரா நகரில் உள்ள கந்தாரி வளாகத்தில் அமைந்துள்ளது. இந்நிறுவனம் 1998-இல் நிறுவப்பட்டது. இது பல்கலைக்கழகத்தின் கீழ் செயல்படும் பொறியியல் நிறுவனமாகும்.

## சமூக அறிவியல் நிறுவனம்
சமூக அறிவியல் நிறுவனம், ஆக்ரா பல்கலைக்கழக பாலிவால் வளாகத்தில் அமைந்துள்ளது.

## குறிப்பிடத்தக்க முன்னாள் மாணவர்கள்

* சரண் சிங், இந்தியாவின் முன்னாள் பிரதமர்
* அடல் பிகாரி வாஜ்பாய், இந்தியாவின் முன்னாள் பிரதமர்
* முலாயம் சிங் யாதவ், முன்னாள் முதல்வர், உத்தரப்பிரதேசம்
* சந்தோஷ் குமார் கங்வார், தலைவர், பொது நிறுவனங்களுக்கான குழு
* துரோணம்ராஜு கிருஷ்ணராவ், மரபியல் நிபுணர்
* கணேஷ் பிரசாத் பாண்டே, கரிம வேதியியலாளர், சாந்தி ஸ்வரூப் பட்நாகர் பரிசு பெற்றவர்
* இருதயா பிகாரி மாத்தூர், இயற்பியல் வேதியியலாளர், சாந்தி ஸ்வரூப் பட்நாகர் பரிசு பெற்றவர் 
* ஹிருத்யநாத் குன்ஸ்ரு, சுதந்திரப் போராட்ட வீரர், பாரத சாரண சாரணியர் இயக்கத்தின் முதல் தேசிய ஆணையர் மற்றும் குழந்தைகள் திரைப்பட சங்கத்தின் முதல் தலைவர்.
* ஜாவேத் அக்ரேவாலா, மூலக்கூறு உயிரியலாளர், சாந்தி ஸ்வரூப் பட்நாகர் பரிசு பெற்றவர்
* மணபுரத்து வர்கீஸ் ஜார்ஜ், ஒளி வேதியியலாளர், சாந்தி ஸ்வரூப் பட்நாகர் பரிசு பெற்றவர்
* ஓம் தத் குலாட்டி, மருந்தியல் நிபுணர், சாந்தி ஸ்வரூப் பட்நாகர் மற்றும் BC ராய் பரிசு பெற்றவர்
* சியாம் சுந்தர் கபூர், அணு இயற்பியலாளர், சாந்தி ஸ்வரூப் பட்நாகர் பரிசு பெற்றவர்
* வீரேந்திர சிங், தத்துவார்த்த இயற்பியலாளர், சாந்தி ஸ்வரூப் பட்நாகர் பரிசு பெற்றவர்
* ஒய். டி. சர்மா, மூலக்கூறு உயிரியலாளர், சாந்தி ஸ்வரூப் பட்நாகர் பரிசு பெற்றவர் 
* கோபால் கிருஷ்ணா, வானொலி வானியலாளர், சாந்தி ஸ்வரூப் பட்நாகர் பரிசு பெற்றவர்
* ராஜேந்திர யாதவ், இந்தி இலக்கிய இயக்கத்தின் முன்னோடி
* அஜீஸ் குரேஷி, முன்னாள் கவர்னர்
* ஷபிகுர் ரஹ்மான் பார்க், எம்.பி (உத்தர பிரதேசம்)
* ராமகாந்த் யாதவ், உத்தரப் பிரதேச மருத்துவ அறிவியல் பல்கலைக்கழகத்தின் முன்னாள் துணைவேந்தர்
* தேவ் ஸ்வரூப், டாக்டர் பீம்ராவ் அம்பேத்கர் சட்டப் பல்கலைக்கழகத்தின் துணைவேந்தர்
* ராம் கோபால் யாதவ், மாநிலங்களவை உறுப்பினர்
* தாத்ரி சரண் மாத்தூர், ஐசிஎஸ் மற்றும் அலகாபாத் உயர் நீதிமன்றத்தின் தலைமை நீதிபதி
* தேவேந்திர சிங் யாதவ், முன்னாள் நாடாளுமன்ற உறுப்பினர்
* அஜித் தோவல், தற்போதைய இந்தியப் பிரதமரின் தேசிய பாதுகாப்பு ஆலோசகர்
* ஹெச்என் குன்ஸ்ரு, இந்திய சுதந்திரப் போராட்ட வீரர்
* ராஜ் பப்பர், இந்திய திரைப்பட நடிகர் மற்றும் அரசியல்வாதி
* இப்னு-இ-சபி, உருது மொழி நாவலாசிரியர், ஜசூசி துனியா தொடரின் ஆசிரியர்.
* நரிந்தர் சிங் கபானி, 'ஒளியிழையின்  தந்தை' என்று அழைக்கப்படும் இயற்பியலாளர் மற்றும் பத்ம விபூசண் விருது பெற்றவர்
* அலகாபாத் உயர்நீதிமன்ற முன்னாள் நீதிபதி ரேகா தீட்சித்

## மேற்கோள்கள்


## வெளி இணைப்புகள்
* 

பகுப்பு:இந்தியப் பல்கலைக்கழகங்கள்
பகுப்பு:உத்தரப் பிரதேசப் பல்கலைக்கழகங்கள்
பகுப்பு:ஆக்ரா மாவட்டம்
மாநிலங்களவைத் தேர்தல்கள் 2016

**மாநிலங்களவைத் தேர்தல்கள் 2016** (*2016 Rajya Sabha elections*) என்பது மார்ச் 14 மற்றும் சூன் 11, 2016 ஆகிய தேதிகளில் இந்தியாவில் உள்ள சில மாநில சட்டமன்றங்களில் வழக்கமான ஆறு ஆண்டு சுழற்சியின் ஒரு பகுதியாக, இதன் 245 உறுப்பினர்களில் 70 (17 + 57) உறுப்பினர்களைத் தேர்ந்தெடுக்க நடைபெற்ற தேர்தல்கள் ஆகும். மொத்தமுள்ள 245 உறுப்பினர்களில் மாநிலங்கள் தங்கள் சட்டமன்ற உறுப்பினர்கள் மூலம் தேர்ந்தெடுக்கப்பட்ட 233 பேரையும், மீதமுள்ள 12 பேர் குடியரசுத்தலைவராலும் நியமிக்கப்படுகிறார்கள். 2016ஆம் ஆண்டு இரட்டை எண்ணிக்கையில் இருப்பதால், மாநில சட்டமன்றத்தில் தேர்ந்தெடுக்கப்பட்ட 233 ஆசனக் கூறுகளில் சுமார் 30% பேர் தேர்ந்தெடுக்கப்பட்ட ஆண்டாகும்.

பதவியில் இருப்பவர் விலகினாலோ, இறந்தாலோ அல்லது பதவியிலிருந்து தகுதி இழந்தாலோ இடைத்தேர்தல்கள் நடத்தப்படும். இந்த ஆண்டு இரண்டு இடைத்தேர்தல்கள் நடைபெற்றன.

## மார்ச் தேர்தல்
6 மாநிலங்களிலிருந்து மாநிலங்கவைக்கு 6 ஆண்டுகளுக்கு 13 உறுப்பினர்களைத் தேர்ந்தெடுப்பதற்காக மார்ச் 14, 2016 அன்று தேர்தல் நடைபெற்றது. கீழ்க்கண்ட மாநிலங்களில் உள்ள இடங்கள், அசாம் - 2 இடங்கள், இமாச்சலப் பிரதேசம் - 1 இடம், கேரளா - 3 இடங்கள், திரிபுரா - 1 இடம் என முடிவடையும் உறுப்பினர்களின் பதவிக்காலம் அடிப்படையில் தேர்தல் நடைபெற்றது. நாகாலாந்து உறுப்பினரின் பதவிக்காலம் 2 ஏப்ரல் 2016 அன்று முடிவடைந்தது. ஆனால் இந்த இடம் 26 நவம்பர் 2015 முதல் காலியாக இருந்தது. பஞ்சாப் - 5 இடங்கள். இவர்கள் பதவிக்காலம் 9 ஏப்ரல் 2016 அன்று முடிவடைந்தது.

### [[அசாம் மாநிலங்களவை உறுப்பினர்கள்|அசாம்]]

### [[இமாச்சல பிரதேசம்]]

### [[கேரளா]]

### [[நாகாலாந்து மாநிலங்களவை உறுப்பினர்கள்|நாகாலாந்து]]

### [[திரிபுரா மாநிலங்களவை உறுப்பினர்கள்|திரிபுரா]]

### பஞ்சாப்

## சூன் தேர்தல்
15 மாநிலங்களிலிருந்து 57 உறுப்பினர்களைத் தேர்ந்தெடுக்க சூன் 11, 2016 அன்று தேர்தல் நடைபெற்றது.

### [[ஆந்திரப்பிரதேச மாநிலங்களவை உறுப்பினர்கள்|ஆந்திரப் பிரதேசம்]]

### [[பீகார் மாநிலங்களவை உறுப்பினர்கள்|பீகார்]]

### [[சத்தீசுகர்]]

### [[அரியானா மாநிலங்களவை உறுப்பினர்கள்|அரியானா]]

### சார்கண்ட்டு

### கர்நாடகா

### மத்திய பிரதேசம்

### மகாராஷ்டிரா

### [[ஒடிசா]]

### பஞ்சாப்

### ராஜஸ்தான்

### [[தமிழ்நாடு மாநிலங்களவை உறுப்பினர்கள்|தமிழ்நாடு]]

### [[தெலங்காணா மாநிலங்களவை உறுப்பினர்கள்|தெலுங்கானா]]

### உத்தரப்பிரதேசம்

### உத்தரகாண்ட்

## இடைத்தேர்தல்

### [[குஜராத் மாநிலங்களவை உறுப்பினர்கள்|குஜராத்]]

* குஜராத் மாநிலத்தைப் பிரதிநிதித்துவப்படுத்திய பிரவீன் ராஷ்டிரபால் இறந்ததால் ஏற்பட்ட காலியிடத்திற்கு 2016 சூன் 11-ம் தேதி இடைத்தேர்தல் நடைபெற்றது. பர்சோத்தம்பாய் ரூபாலா சூன் 3 அன்று போட்டியின்றி தேர்ந்தெடுக்கப்பட்டார். இவரது பதவிக்காலம் 2 ஏப்ரல் 2018 வரை இருந்தது.

### மத்திய பிரதேசம்

* மத்தியப் பிரதேசத்தைப் பிரதிநிதித்துவப்படுத்திய நஜ்மா எப்துல்லா, மணிப்பூர் ஆளுநராக நியமிக்கப்பட்ட பின்னர் மாநிலங்களவை உறுப்பினர் பதவியிலிருந்து விலகினார். இதனால் நடைபெற்ற இடைத்தேர்தலில் இல. கணேசன் போட்டியின்றி அக்டோபர் 6, 2016 அன்று தேர்ந்தெடுக்கப்பட்டார். இவரது பதவிக்காலம் ஏப்ரல் 2, 2018 வரை உள்ளது.

## மேற்கோள்கள்

பகுப்பு:மாநிலங்களவைத் தேர்தல்கள்
கோபால் நாராயண் சிங்

**கோபால் நாராயண் சிங்** (*Gopal Narayan Singh*) என்பவர் இந்தியாவின் பீகார் மாநிலத்தைச் சேர்ந்த பாரதிய ஜனதா கட்சி அரசியல்வாதி ஆவார். பீகாரைத் சேர்ந்த நாராயண் சிங் பொருளியலில் முதுகலைப் பட்டத்தினை அலகாபாத் பல்கலைக்கழகத்தில் பெற்றுள்ளார்.

இவர் சூன் 2016-ல் நடைபெற்ற நாடாளுமன்ற மாநிலங்களவைத் தேர்தலில் பாஜக வேட்பாளராகப் போட்டியிட்டார். இவர் 3 சூன் 2016 அன்று போட்டியின்றி தேர்ந்தெடுக்கப்பட்டார்.

## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
சித்திவேனி ரபுக்கா

**சித்திவேனி லிகமமாடா ரபுக்கா** (*Sitiveni Ligamamada Rabuka*; பிறப்பு: 13 செப்டம்பர் 1948) பிஜி அரசியல்வாதி ஆவார். இவர் 2022 திசம்பர் 24 முதல் பிஜியின் பிரதமராகப் பதவியில் உள்ளார். இவர் 1987 இல் இரண்டு முறை இராணுவப் புரட்சிகளைத் தூண்டினார். பிஜியின் பிரதமராக 1992 முதல் 1999 வரை பதவியில் இருந்த இவர் 2022 முதல் மூன்று கட்சிக் கூட்டணிக்குத் தலைமையேற்று மீண்டும் பிரதமரானார். இவர் 1999 முதல் 2001 வரை இராணுவத் தளபதிகளின் பேரவைக்குத் தலைவராக இருந்துள்ளார். பின்னர் 2001 முதல் 2008 வரை கேக்காவ்துரோவ் மாகாணசபையின் தலைவராக இருந்துள்ளார்.

ரபுக்கா 2016 இல் எதிர்க்கட்சித் தலைவரான ரோ தெய்முமு கெப்பாவுக்குப் பிறகு, சமூக சனநாயக லிபரல் கட்சியின் தலைவராகத் தேர்ந்தெடுக்கப்பட்டார்.  2018 தேர்தல் தோல்வியைத் தொடர்ந்து, 2018 இல் நாடாளுமன்றத்தின் எதிர்க்கட்சித் தலைவராக ரபுக்கா நியமிக்கப்பட்டார். 2020 நவம்பரில் இவர் லிபரல் கட்சித் தலைவர் போட்டியில் விலியம் கவோக்காவிடம் தோல்வி அடைந்ததை அடுத்து தலைவர் பதவியில் இருந்து அகற்றப்பட்டார். அதைத் தொடர்ந்து ரபுக்கா பிஜியில் நல்லிணக்கம், முன்னேற்றம் மற்றும் ஒற்றுமையை உருவாக்க பிஜித் தலைவர்கள் எடுக்கும் இருதரப்பு அணுகுமுறைக்கு தான் இனி தடையாக இருக்க மாட்டார் எனக் கூறி,  நாடாளுமன்றப் பதவியில் இருந்து விலகினார். தொடர்ந்து 2022 தேர்தலில் போட்டியிட, மக்கள் கூட்டணி என்ற புதிய கட்சியைத் தொடங்கினார்.

2022 தேர்தலைத் தொடர்ந்து ரபுக்காவின் மக்கள் கூட்டணி இரண்டாவது பெரிய கட்சியாக உருவானது, அத்துடன் 16 ஆண்டுகால ஆட்சிக்குப் பிறகு பிராங்க் பைனிமராமாவை வெற்றிகரமாக வெளியேற்றி, லிபரல் கட்சி, தேசிய கூட்டமைப்பு கட்சி ஆகியவற்றுடன் இணைந்து ரபுக்கா தலைமையில் கூட்டணி அரசாங்கம் அமைக்க்கப்பட்டது. ரபுக்கா பிரதமராக நியமிக்கப்பட்டார்.

## மேற்கோள்கள்

## வெளி இணைப்புகள்
* "Truth, lies and elections", article by Sitiveni Rabuka in the *[[பிஜி டைம்ஸ்]]*, 3 October 2008

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:பிஜி அரசியல்வாதிகள்
பதிமூன்று கண்ணறை பாலம்

**பதிமூன்று கண்ணறை பாலம்** (*Pathimoonnu Kannara Bridge*) இந்தியாவில் கேரள மாநிலம் கொல்லம்-செங்கோட்டை இரயில் பாதையில் உள்ள வரலாற்று சிறப்புமிக்க பிரித்தானிய காலத்து கட்டமாகும்.  "13 வளைவுப் பாலம்" என்றும் இது அழைக்கப்படுகிறது, கேரளாவின் கொல்லம் மாவட்டத்தில் கழுத்துருட்டியில் இப்பாலம் அமைந்துள்ளது. இந்தியாவின் பழமையான மலை ரயில் பாதைகளில் ஒன்றான இந்த பாலம் 1904 ஆம் ஆண்டு கொல்லத்தில் இருந்து சென்னைக்கு பொருட்களை கொண்டு செல்வதற்காக ஆங்கிலேயர்களால் கட்டப்பட்டது.  வெறும் பாறைகள், சுண்ணாம்புக்கல் மற்றும் வெல்லம் போன்ற பொருள்களைக் கொண்டு 13 வளைவுகளுடன் கட்டப்பட்டுள்ளது. இரண்டு மலைகளை இணைக்கும் இப்பாலம், சுமார் 100 அடி உயரமுள்ள பதின்மூன்று கிரானைட் தூண்களால் தாங்கப்பட்டுள்ளது.  ஒருபுறம் கழுத்துருட்டி ஆறு மற்றும் மறுபுறம் கொல்லம் திருமங்கலம் தேசிய நெடுஞ்சாலை எண் 744 ஆகியவற்றால் இந்தப் பாலம் இணைக்கப்பட்டுள்ளது.
## படக்காட்சி

13 Arch bridge Kazhuthurutty Kerala.jpg|புதுப்பித்தலுக்கு முன்னர் மழைக்காலத்தில் பாலத்தின் காட்சி).
13Arch Bridge View 1.jpg|புதுப்பித்தலுக்கு முன்னர் கோடைக்காலத்தில் பாலத்தின் காட்சி).


## மேற்கோள்கள்

பகுப்பு:கொல்லம் மாவட்டம்
பகுப்பு:கேரளத்தில் உள்ள பாலங்கள்
கண்மாலா பாலம்

**கண்மாலா பாலம்** (*Kanamala Bridge*) இந்தியாவின் கேரள மாநிலத்திலுள்ள கண்மாலாவில் அமைந்துள்ளது. கோட்டயம் மாவட்டத்தின் தென்கிழக்கு பகுதியில் உள்ள எருமேலி ஊராட்சிக்கு உட்பட்ட இப்பாலம் ஒரு கற்காரை பாலமாகும். கோட்டயம் மற்றும் பத்தனம்திட்டா மாவட்டங்களை பம்பை நதி வழியாக இணைக்கிறது. 23 டிசம்பர் 2014 ஆம் ஆண்டு டிசம்பர் மாதம் 23 ஆம் தேதியன்று பாலம் பொதுமக்களுக்காக திறக்கப்பட்டது. புகழ்பெற்ற சபரிமலை கோயில் இங்கிருந்து சுமார் 33 கிமீ தொலைவில் உள்ளது. முக்கியமாக மண்டல-மகரவிளக்கின் போது ஏற்படும் போக்குவரத்து நெரிசலைத் தவிர்க்கவும், குறுகிய தரைப்பாலத்தில் பயணிப்பதைத் தவிர்க்கவும் கண்மாலா பாலம் கட்டப்பட்டது.

கண்மாலா பாலம் 170 மீ (560 அடி) நீளமும் 11.23 மீ (36.8 அடி) அகலமும் கொண்டதாகும்.
 
## மேற்கோள்கள்

பகுப்பு:கோட்டயம் மாவட்டம்
பகுப்பு:கேரளத்தில் உள்ள பாலங்கள்
1447

**1447** (**[[ரோம எண்ணுருக்கள்|MCDXLVII]]**) பழைய யூலியன் நாட்காட்டியில் ஞாயிற்றுக்கிழமையில் தொடங்கிய ஒரு சாதாரண ஆண்டாகும்.

## நிகழ்வுகள்
* மார்ச்சு 6 &ndash; திருத்தந்தை நான்காம் இயூஜின் இறந்ததை அடுத்து ஐந்தாம் நிக்கலாசு 208-ஆவது திருத்தந்தையாகப் பதவியேற்றார்.
* மார்ச் 16 &ndash; வாலேன்சியாவின் மத்திய பகுதியைப் பெரும் தீ பரவி அழித்தது.
* திசெம்பர் &ndash; வலாச்சியாவின் ஆட்சியாளர் இரண்டாம் விலாதும் அவரது மூத்தமகன் மிர்சியாவும் படுகொலை செய்யப்பட்டனர். இரண்டாம் விளாதிசுலாவ் ஆட்சியாளரானார்.

### நாள் தெரியாத நிகழ்வுகள்
* இரண்டாம் ரொமான் மொல்தாவியாவின் ஆட்சியைக் கைப்பற்றினார்.

## பிறப்புகள்
* வியாசதீர்த்தர், இந்திய புலவர் (இ. 1548)

## இறப்புகள்
* பெப்ரவரி 23 &ndash; திருத்தந்தை நான்காம் இயூஜின் (பி. 1383)
* மார்ச் 13 &ndash; சாருக், தைமூரியப் பேரரசர் (பி. 1377)

## மேற்கோள்கள்
நக்ரோட்டா சட்டமன்றத் தொகுதி

**நக்ரோட்டா சட்டமன்றத் தொகுதி** (*Nagrota Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 15 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:காங்ரா மாவட்டம்
நடுமாங்குடி

**நடுமாங்குடி** தமிழ்நாடு, சிவகங்கை மாவட்டம், மாங்குடி தெற்குவாடி ஊராட்சியில் அமைந்துள்ள ஒரு கிராமம். இது சிவகங்கையிலிருந்து திருப்பாச்சேத்தி செல்லும் வழியில் சிவகங்கை நகர்ப் பகுதியில் இருந்து 15 கி.மீ. தொலைவில் உள்ளது.

## அரசியலமைப்பு முகவரி
சிவகங்கை மாவட்டம்
சிவகங்கை வட்டம்
முத்தரசன் அஞ்சல்
தமிழ்நாடு
அஞ்சல் குறியீடு 630559.

## தகவல்கள்
இக்கிராமத்தில் சுமார் 200 குடும்பங்கள் வசித்து வாழ்ந்து வருகின்றனர். இக்கிராமத்தின் மொத்த மக்கள் தொகை 500 பேர். இக்கிராமத்தில் கிட்டத்தட்ட 400 வாக்காளர்கள் உள்ளனர். இக்கிராமம் சிவகங்கை சட்டமன்றத் தொகுதி மற்றும் சிவகங்கை மக்களவைத் தொகுதிக்கு உட்பட்டது.

பகுப்பு:சிவகங்கை மாவட்டத்திலுள்ள கிராமங்கள்
லோக்தளம்

**லோக்தல்** (*Lokdal*) அல்லது **லோக்தளம்** என்பது இந்தியாவின் முன்னாள் பிரதமர் சரண் சிங்கால் நிறுவப்பட்ட விவசாயக் கொள்கைகளை அடிப்படையாகக் கொண்ட இந்திய அரசியல் கட்சியாகும். இக்கட்சியின் தலைமையகம் உத்தரப்பிரதேச மாநிலம் இலக்னோவில் அமைந்துள்ளது. இது ஒரு மாநிலக் கட்சியாகும்.

## மேலும் பார்க்கவும்

*
* ராஷ்ட்ரிய லோக் தளம்

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:1980இல் நிறுவப்பட்ட அரசியல் கட்சிகள்
மெலிந்த அலகு சிலம்பன்

**மெலிந்த அலகு சிலம்பன்** (*Slender-billed babbler*)(***அர்க்யா லாங்கிரோசுட்ரிசு***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும்.

## பரவல்
இது வங்காளதேசம், நேபாளம், வடகிழக்கு இந்தியா மற்றும் மியான்மரில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல பருவகால ஈரமான அல்லது வெள்ளம் நிறைந்த தாழ் நிலப் புல்வெளி ஆகும். இது வாழ்விட இழப்பால் அச்சுறுத்தப்படுகிறது.

## வகைப்பாட்டியல்
மெலிந்த அலகு சிலம்பன் முன்னர் *துர்டோய்டிசு* பேரினத்தில் வைக்கப்பட்டது. ஆனால் 2018-இல் ஒரு விரிவான மூலக்கூறு தொகுதி பிறப்பு ஆய்வின் வெளியீட்டைத் தொடர்ந்து, *[[ஆர்கியா]]* பேரினத்திற்கு மாற்றப்பட்டது.
[இடது|thumb|200x200px| [இந்தியா|இந்தியாவின் அசாமில் உள்ள மனாசு தேசியப் பூங்காவில் மெல்லிய அலகு சிலம்பன்]]

## மேற்கோள்கள்

* காலர், என்ஜே & ராப்சன், சி. 2007. குடும்பம் Timaliidae (Babblers) pp.&nbsp;70 - 291 அங்குலம்; டெல் ஹோயோ, ஜே., எலியட், ஏ. & கிறிஸ்டி, டிஏ எட்ஸ். *[[உலகப் பறவைகளின் உசாநூல்|உலகப் பறவைகளின் கையேடு]]*, தொகுதி. 12. பிக்காதார்ட்ஸ் முதல் டைட்ஸ் மற்றும் சிக்கடீஸ் வரை. லின்க்ஸ் எடிசன்ஸ், பார்சிலோனா.

## வெளி இணைப்புகள்

* BirdLife Species Factsheet.

பகுப்பு:வடகிழக்கு இந்தியப் பறவைகள்
பகுப்பு:நேபாளப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பந்தளம் தொங்கு பாலம்

**பந்தளம் தொங்கு பாலம்** (*Pandalam Suspension Bridge*) இந்தியாவின் கேரள மாநிலத்தில் அச்சன்கோவில் ஆற்றைக் கடக்கும் ஒரு பாதசாரி தொங்கு பாலமாகும். இது ஐயப்பன் கோயிலையும் கைப்புழா சிறீகிருட்டிணா கோயிலையும் இணைக்கிறது.

கேரளாவின் அகலமான தொங்கு பாலம் பந்தளம் தொங்கு பாலமாகும். கேரள மாநில வருவாய் மற்றும் நில அளவைத் துறையால் கட்டப்பட்ட இந்தப் பாலம் சுமார் 70 மீட்டர் (230 அடி) நீளமும் 2.5 மீட்டர் (8.2 அடி) அகலமும் கொண்டுள்ளது. இந்த இரும்பு தூக்கு பாலம் கேரள மாநில வருவாய் துறையின் மிகப்பெரிய சாதனையாக கருதப்படுகிறது.

## மேற்கோள்கள்

பகுப்பு:கேரளத்தில் உள்ள பாலங்கள்
பழுப்புச் சிலம்பன்

thumb| ''துர்டோயிட்சு புல்வா'' முட்டைகள்
**பழுப்புச் சிலம்பன்** அல்லது **பழுப்புச் அளப்பன்** (*அர்க்யா புல்வா*) என்பது லியோத்ரிச்சிடே குடும்பத்தில் உள்ள ஒரு வகை பறவை ஆகும். இது 25 செ. மீ. நீளமும் 27 முதல் 30.5 செ.மீ. இறக்கை விட்டமும் கொண்டது. இதன் தலையின் பின்புறத்தில் மிகவும் மங்கலான கோடுகளுடன் மேலே பழுப்பு நிறத்தில் உள்ளது. தொண்டை வெண்மையாகவும், மீதமுள்ள அடிப்பகுதி வெளிர் பழுப்பு நிறமாகவும் காணப்படும்.

## பரவல்
பழுப்புச் சிலம்பன் வட ஆபிரிக்காவில் தெற்கே சாகேல் பிராந்தியத்தில் காணப்படுகிறது. அல்சீரியா, சாட், எகிப்து, எரித்திரியா, எத்தியோப்பியா, லிபியா, மாலி, மூரித்தானியா, மொராக்கோ, நைஜர், நைஜீரியா, செனிகல், சூடான் மற்றும் துனிசியாவில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல உலர் புதர் நிலமாகும்.

## வகைப்பாட்டியல்
பழுப்புச் சிலம்பன் முன்னர் துர்டோய்ட்சு பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி பிறப்பு ஆய்வின் வெளியீட்டைத் தொடர்ந்து, *[[ஆர்கியா]]* பேரினத்திற்கு மாற்றப்பட்டது.

## மேற்கோள்கள்

* காலர், என்ஜே & ராப்சன், சி. (2007). குடும்பம் Timaliidae (Babblers) pp.&nbsp;70–291 இல் டெல் ஹோயோ, ஜே., எலியட், ஏ. & கிறிஸ்டி, டிஏ எட்ஸ். *[[உலகப் பறவைகளின் உசாநூல்|உலகப் பறவைகளின் கையேடு]]*, தொகுதி. 12. *பிக்காதார்ட்ஸ் முதல் டைட்ஸ் மற்றும் சிக்கடீஸ் வரை* . லின்க்ஸ் எடிசன்ஸ், பார்சிலோனா.
* ஸ்னோ, DW & பெர்ரின்ஸ், CM (1998). *மேற்குப் பலேர்க்டிக் பறவைகள்: சுருக்கமான பதிப்பு*, தொகுதி. 2, ஆக்ஸ்போர்டு யுனிவர்சிட்டி பிரஸ், ஆக்ஸ்போர்டு.

பகுப்பு:வட ஆப்பிரிக்கப் பறவைகள்
பகுப்பு:சிலம்பன்
இலால் பகதூர் தாசு

**இலால் பகதூர் தாசு** (*Lall Bahadur Das*) என்பவர் இந்திய அரசியல்வாதியும். சிக்கிம் கிராந்திகாரி மோர்ச்சா கட்சியின் தலைவர்களுள் ஒருவரும் ஆவார். இவர் 2019ஆம் ஆண்டு நடைபெற்ற சிக்கிம் சட்டமன்றத் தேர்தலில் மேற்கு பெண்டாம் சட்டமன்றத் தொகுதியிலிருந்து சிக்கிம் சட்டப் பேரவை உறுப்பினராகத் தேர்ந்தெடுக்கப்பட்டார். இவர் சிக்கிம் சட்டப் பேரவையின் சபாநாயகராகவும் இருந்தார். தாசு ஆகத்து 16, 2022 அன்று சபாநாயகர் பதவியை ராஜினாமா செய்தார்.

## மேற்கோள்கள்

பகுப்பு:வாழும் மக்கள்
பகுப்பு:1953 பிறப்புகள்
கேதார் நாத் ராய்

**கேதார் நாத் ராய்** (*Kedar Nath Rai*) என்பவர் இந்திய அரசியல்வாதியும் சிக்கிம் ஜனநாயக முன்னணியின் தலைவரும் ஆவார். இவர் சிக்கிம் சட்டமன்றத்தின் மேனாள் சபாநாயகராகப் பதவி வகித்தவர் ஆவார். இவர் போக்லோக்-கம்ராங்கில் சட்டமன்றத் தொகுதியிலிருந்து சட்டசபைக்குத் தேர்ந்தெடுக்கப்பட்டார். ராய் இதற்கு முன்பு சிக்கிம் அரசில் அமைச்சராகப் பணியாற்றியவர். இவர் 2004-09 காலப்பகுதியில் ஜோரேதாங்கிலிருந்து தேர்ந்தெடுக்கப்பட்டார்.

## மேற்கோள்கள்

பகுப்பு:சிக்கிம் அரசியல்வாதிகள்
பகுப்பு:வாழும் மக்கள்
இலக்னோ பல்கலைக்கழக விளையாட்டரங்கம்

**இலக்னோ பல்கலைக்கழக விளையாட்டரங்கம்** (*University Ground-University of Lucknow*) என்பது இந்தியாவின் இலக்னோவில் உள்ள ஒரு தேர்வுத் துடுப்பாட்ட மைதானமாகும்.

இந்த மைதானத்தில் முதல் மற்றும் ஒரே பன்னாட்டுத் தேர்வுத் துட்ப்பாட்ட போட்டி 23-26 அக்டோபர் 1952 அன்று இந்தியா மற்றும் பாக்கித்தான் அணிகளுக்கிடையே நடைபெற்றது. இருப்பினும், இந்த மைதானம், அருகிலுள்ள நகரமான கான்பூரில் உள்ள கிரீன்பார்க் துடுப்பாட்ட அரங்கம் போலப் பிரபலமாக இல்லை. 

இந்த அரங்கம் கோமதி ஆற்றின் கரையில் அமைந்துள்ளது. 1994ஆம் ஆண்டில், கி. தி. சிங் பாபு விளையாட்டரங்கம் நகரின் முதன்மையான துடுப்பாட்ட மைதானமாக மாறியது.

## தேர்வுத் துடுப்பாட்ட 100 ஓட்டங்கள்

## தேர்வுத் துடுப்பாட்ட ஐந்து மட்டையாளர் ஆட்டமிழப்பு

## மேலும் பார்க்கவும்

* டெஸ்ட் கிரிக்கெட் மைதானங்களின் பட்டியல்

## மேற்கோள்கள்

பகுப்பு:விளையாட்டு அரங்குகள்
டவுட்டன்

**டவுட்டன்** என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில்,  (அதாவது, 13.087200°N, 80.257500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 32 மீட்டர் உயரத்தில் அமைந்துள்ள ஒரு புறநகர்ப் பகுதியாகும். ஐதராபாத் நிசாம் இராணுவப் படையின் சென்னைப் பிரிவில் தளபதியாகப் பணிபுரிந்த ஜான் டவுட்டன் (தோற்றம்: 1797 ; அமரம்: 1853) நினைவாக, டவுட்டன் பகுதிக்கு இப்பெயர் ஏற்பட்டது. மேலும், அப்பகுதியில் உள்ள டவுட்டன் ஆண்கள் மேல்நிலைப் பள்ளி நிறுவப்பட்டதும் அவரால் தான். 1915 ஆம் ஆண்டு டவுட்டனில் ஆரம்பிக்கப்பட்ட பெண்கள் கிறித்தவக் கல்லூரிக் கட்டிடத்தின் ஆரம்பப் பெயர் "டவுட்டன் ஹவுஸ்" என்பதாகும். டவுட்டன் பகுதிக்கு அருகிலேயே எப்போதும் சுறுசுறுப்புடன் செயல்பட்டுக் கொண்டிருக்கும் புரசைவாக்கம் சந்தை அமைந்துள்ளது. டவுட்டன் பகுதியும் வியாபார நிறுவனங்கள் அதிக எண்ணிக்கையில் கொண்டிருக்கிறது.
## போக்குவரத்து
டவுட்டன் பகுதியானது, எப்போதும் சுறுசுறுப்புடன் செயல்பட்டுக் கொண்டிருக்கும் புரசைவாக்கம் பகுதிக்கு அண்மையில் உள்ளதால் இப்பகுதியும் மக்கள் நெரிசல் கொண்டதாகவே காணப்படுகிறது. பூந்தமல்லி நெடுஞ்சாலை இதன் அருகிலேயே செல்கிறது. சென்னை மாநகரப் போக்குவரத்துக் கழகம் மூலம் இயக்கப்படுகிற பேருந்துகளில் அதிகளவு டவுட்டன் பகுதியை ஒட்டிச் செல்லுகின்றன. தமிழ்நாட்டின் மற்ற மாவட்டங்களுக்கு பேருந்து சேவைகள் வழங்குகிற சென்னை புறநகர் பேருந்து நிலையம் என்ற ஆசியாவிலேயே இரண்டாவது மிகப்பெரிய புறநகர்ப் பேருந்து நிலையம், இங்கிருந்து சுமார் 8 கி.மீ. தொலைவில் கோயம்பேட்டில் அமைந்துள்ளது. அதிக எண்ணிக்கையிலான விரைவு தொடருந்துகளும் வந்து புறப்பட்டுச் செல்லும் சென்னை எழும்பூர் தொடருந்து நிலையம் இங்கிருந்து சுமார் 2.5 கி.மீ. தூரத்தில் அமையப் பெற்றுள்ளது. இந்தியாவின் பல இடங்களுக்கும் இரயில் போக்குவரத்து சேவைகள் அளிக்கும் புரட்சித் தலைவர் டாக்டர் எம். ஜி. ஆர். மத்திய இரயில் நிலையம், இங்கிருந்து சுமார் 2.5 கி.மீ. தூரத்திலேயே அமைந்து, 24 மணி நேரமும் சுறுசுறுப்பாகச் செயல்பட்டுக் கொண்டிருக்கிறது. அயல்நாடுகளுக்கும் பயணம் செய்து கொள்ள வசதியாக, சுமார் 20 கி.மீ. தொலைவில் சென்னை பன்னாட்டு வானூர்தி நிலையம் கம்பீரமாக அமைக்கப்பட்டுள்ளது.

இரண்டாம் கட்ட மெட்ரோ இரயில் திட்டத்தின் கீழ் டவுட்டனில் மெட்ரோ இரயில் நிலையம் அமைக்கத் திட்டமிடப்பட்டிருந்த நிலையில், தற்போது, இரயில் நிலையம் அமைவதில் சிக்கல் ஏற்பட்டுள்ளதாக சென்னை மெட்ரோ இரயில் நிறுவனம் தெரிவித்துள்ளது.
## கல்வி
### பள்ளி
இங்குள்ள முக்கியமான பள்ளியாக டவுட்டன் மெட்ரிகுலேஷன் மேல்நிலைப் பள்ளி திகழ்கிறது.
## அரசியல்
டவுட்டன் பகுதியானது, எழும்பூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஐ. பரந்தாமன். மேலும் இப்பகுதி, மத்திய சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக தயாநிதி மாறன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
ஈராக் சிலம்பன்

**ஈராக் சிலம்பன்** (*Iraq babbler*)(*ஆர்கியா அல்டிரோசுட்ரிசு*) என்பது மெசொப்பொத்தேமியா பள்ளத்தாக்கின் நாணல் படுகைகளில் காணப்படும் லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது ஈராக் மற்றும் தென்மேற்கு ஈரானில் காணப்படுகிறது.

இந்த சிற்றினம் முன்பு *துரோடிடேசு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி வரலாறு ஆய்வின் வெளியீட்டைத் தொடர்ந்து, *[[ஆர்கியா]]* பேரினத்தின் கீழ் மாற்றப்பட்டது.

## மேற்கோள்கள்

பகுப்பு:சிலம்பன்
வெண் தொண்டை சிலம்பன்

**வெண் தொண்டை சிலம்பன்** (*White-throated babbler*)(*அர்க்யா குலாரிசு*) என்பது லியோத்ரிச்சிடே குடும்பத்தில் உள்ள ஒரு வகை பறவை சிற்றினம் ஆகும். இது மியான்மரில் மட்டுமே காணப்படும் அகணிய உயிரி.

இந்த சிற்றினம் முன்பு *துரிடோயிசு* பேரினத்தில் வைக்கப்பட்டது. ஆனால் 2018-ல் விரிவான மூலக்கூறு தொகுதி பிறப்பு ஆய்வின் வெளியீட்டைத் தொடர்ந்து, இது *[[ஆர்கியா]]* பேரினத்திற்கு மாற்றப்பட்டது.

## மேற்கோள்கள்

*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:சிலம்பன்
மின்சாரத் தொடருந்து உந்துபொறித் தொழிற்சாலை, மாதேபுரா

பீகார் மாநிலம் மாதேபுராவில் செயல்படும் மின்சார ரயில் என்ஜின் தொழிற்சாலையானது பிரான்ஸ் நாட்டைச் சேர்ந்த ஆல்ஸ்டாம் நிறுவனமும், இந்திய ரயில்வே நிறுவனமும் கூட்டாக துவங்கியிருக்கும் தொழிற்சாலையாகும். மணிக்கு 120 கிலோமீட்டர் வேகத்தில் செல்லக்கூடிய 12,000 குதிரை திறன் கொண்ட மின்சார ரயில் என்ஜின்களை (WAP-12) தயாரிப்பதே இந்த தொழிற்சாலையின் பிரதான திட்டமாகும்.

அக்டோபர் 11, 2017 தனது உற்பத்தியை துவங்கிய இந்த தொழிற்சாலையில் தயாரிக்கப்பட்ட முதல் ரயிலை பிரதமர் நரேந்திர மோடி 10 ஏப்ரல் 2018 அன்று நாட்டுக்கு அர்ப்பணித்தார்.

தனது 50வது ரயில் என்ஜினை டிசம்பர் 2020 ஆம் ஆண்டிலும்  மற்றும் 100 வது ரயில் என்ஜினை மே 2021 ஆம் ஆண்டிலும்  தயாரித்தது. இந்திய ரயில்வேயுடன் செய்துகொண்ட ஒப்பந்தப்படி 11 ஆண்டுகளில் 800 அதிவேக WAP-12 என்ஜின்களை தயாரித்து வழங்குவதே இத்தொழிற்சாலையின் இலக்காகும்.

## மேற்கோள்கள்

பகுப்பு:மதேபுரா மாவட்டம்
பகுப்பு:2015-இல் உருவாக்கப்பட்ட அமைப்புகள்
பகுப்பு:உந்துபொறிகள்
கொல்லம் போர்த்துகீசியக் கல்லறை

**கொல்லம் போர்த்துகீசிய கல்லறை** (*Portuguese Cemetery, Kollam*) இந்தியாவின் கொல்லம் நகரில் உள்ள தங்கசேரியில் அமைந்துள்ளது. போர்த்துகீசியர்களின்  படையெடுப்பின் ஒரு பகுதியாக 1519 ஆம் ஆண்டில்  இது கட்டப்பட்டது.. டச்சுக்காரர்களின் படையெடுப்பிற்குப் பிறகு, இது *டச்சு* கல்லறையாக மாறியது. தங்கசேரி கலங்கரை விளக்கத்திற்கும்  இக்கல்லறைக்கும் இடையே உள்ள ஒரு சிறிய கால்வாயான பக்கிங்காம் கால்வாய் போர்த்துகீசிய கல்லறைக்கு மிக அருகில் அமைந்துள்ளது. தங்கசேரி கடற்கொள்ளையர்கள் என்று அழைக்கப்படும் கடற்கொள்ளையர்களின் குழு ஒன்று முன்பு கல்லறையில் வசித்து வந்தது. புனித தாமசு கோட்டை மற்றும் போர்த்துகீசிய கல்லறையின் எச்சங்கள் தங்கசேரியில் இன்னும் உள்ளன.

## வரலாறு
கொல்லம் நகரம் இந்தியாவின் மிகப் பழமையான போர்த்துகீசிய - டச்சு - ஆங்கில குடியேற்றங்களில் ஒரு பகுதியாகும். தங்கசேரியானது அவர்களின் செயல்பாட்டின் மையமாக இருந்தது. டாங்கி என்று பிரபலமாக அறியப்படும் தங்கநேரி போர்த்துகீசியர்கள், பிற ஐரோப்பியர்கள், அரேபியர்கள், சீனர்கள் மற்றும் யூதர்களின் முந்தைய வர்த்தக புறக்காவல் நிலையமாக இருந்தது.

இந்த தளம் 1920 முதல் இந்திய தொல்லியல் துறையின் கட்டுப்பாட்டில் உள்ள ஒரு மையமாக பாதுகாக்கப்பட்ட நினைவுச்சின்னமாகும். அதிகாரிகள் இந்த எச்சங்களை சரியாகப் பாதுகாக்கவில்லை என்றும், இந்த பாரம்பரிய தளத்தில் சில அடுக்குமாடி கட்டுமானங்கள் ஏற்கனவே தொடங்கப்பட்டுள்ளன என்றும் சில உறுதிப்படுத்தப்படாத செய்திகள் உள்ளன.

## அமைவிடம்
தங்கசேரியில் உள்ள பழங்கால குடியிருப்பு மற்றும் கலங்கரை விளக்கத்திற்கு மிக அருகில் கல்லறை உள்ளது. இந்த பாரம்பரிய தளத்திற்கு மிக அருகில் கொல்லம் துறைமுகம் உள்ளது. கொல்லம் நகரம் இக்கல்லறையிலிருந்து சுமார் 3 கிமீ தொலைவில் உள்ளது.

## மேற்கோள்கள்

பகுப்பு:கொல்லத்திலுள்ள சுற்றுலாத் தலங்கள்
நாராயங்குடா கிருத்துவக் கல்லறை

**நாராயங்குடா கிருத்துவக் கல்லறை** (*Christian Cemetery, Narayanguda*)  இந்தியாவின் ஆந்திரப் பிரதேச மாநிலம் ஐதராபாத்தில் அமைந்துள்ளது.

மிகப்பெரிய கல்லறைகளில் ஒன்றான் இக்கல்லறை இரண்டு வெவ்வேறு கிருத்துவப் பிரிவுகளின் மக்களுக்கு இடமளிக்கும் வகையில் கத்தோலிக்கத் திருச்சபை மற்றும் சீர்திருத்தத் திருச்சபை  என இரண்டு பிரிவுகளாகப் பிரிக்கப்பட்டுள்ளது. பலமுறை கோரிக்கை விடுத்தும் புதிய நிலத்தை தானமாக வழங்க அரசு மறுத்த காரணத்தால், புதிதாக இறந்தவர்களுக்கான இடப்பற்றாக்குறை காரணமாக சமீபத்தில் இங்கேயே பழைய கல்லறைகளுக்குப் பதிலாக புதிய கல்லறைகள் அமைக்கப்படுகின்றன. கல்லறைக்கான மின் கட்டணம் ஏசாயா நபியின் பெயரில் செலுத்தப்படுகிறது.
## மேற்கோள்கள்

## புற இணைப்புகள்

* St George's Church, Hyderabad
* Reach Out Hyderabad
* Brother Bakht Singh

பகுப்பு:ஐதராபாத்து
ஊரும் உறவும்

**ஊரும் உறவும்** (*Oorum Uravum*) 1982 இல் வெளிவந்த இந்தியத் தமிழ்த் திரைப்படமாகும். மேஜர் சுந்தரராஜன்  இயக்கியிருந்த இத்திரைப்படத்தை புஷ்பாராஜன் தயாரித்திருந்தார். இப்படத்தில் சிவாஜி கணேசன், கே. ஆர். விஜயா, தேங்காய் சீனிவாசன் ஏ. வி. எம். ராஜன் ஆகியோர் நடித்திருந்தனர். இப்படம் தெலுங்கு மொழியில் ஊருக்கிச்சின மாட்ட என்ற பெயரில் வெளியானது.

## நடிகர்கள்
* சிவாஜி கணேசன்
* கே. ஆர். விஜயா
* ஏ. வி. எம். ராஜன்
* தேங்காய் சீனிவாசன்
* நிழல்கள் ரவி
* மேஜர் சுந்தரராஜன்
* ஒய். ஜி. மகேந்திரன்
* இரவி

## பாடல்கள்
இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, புலமைப்பித்தன், வைரமுத்து ஆகியோர் எழுதியிருந்தனர். 

## மேற்கோள்கள்

## வெளி இணைப்புகள்
* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
உதயப்பூர் வனவிலங்கு சரணாலயம்

**உதயப்பூர் வனவிலங்கு சரணாலயம்** (*Udaypur Wildlife Sanctuary*) இந்தியாவின் பீகார் மாநிலத்தின் மேற்கு சம்பாரன் மாவட்டத்தில் அமைந்துள்ளது. ஒரு வனவிலங்கு சரணாலயமான இது 1978 ஆம் ஆண்டில் நிறுவப்பட்டது. இவ்வனவிலங்குச் சரணாலயம் 8.74 சதுர கிலோமீட்டர் பரப்பளவைக் கொண்டுள்ளது.

கண்டகி ஆற்றின் வெள்ளப்பெருக்கில் ஆக்சுபோ ஏரியின் ஈரநிலத்தில் உதயப்பூர் வனவிலங்கு சரணாலயம் அமைந்துள்ளது. இச்சரணாலயத்தில் தாயகப் பறவைகளும் புலம்பெயர்ந்து வசிக்கும் பல்வேறு நீர்ப்பறவைகளும் உள்ளன. சதுப்பு நிலக் காடுகள், வறண்ட நதிக் காடுகள் மற்றும் செங்கருங்காலி காடுகள் போன்றவை உள்ளன. கீழ் கங்கை சமவெளியில் ஈரமான இலையுதிர் காடுகள் சுற்றுச்சூழலில் இச்சரணாலயம் உள்ளது.

சரணாலயத்தில் ஓய்வு இல்லம் ஒன்றும் உள்ளது. பெத்தியா என்ற நகரம் அருகிலுள்ளது. பெத்தியாவை தலைமையிடமாகக் கொண்ட சம்பாரன் வனப் பிரிவின் துணை இயக்குநர் அதிகாரத்தின் உதயப்பூர் வனவிலங்கு சரணாலயம் செயல்படுகிறது. மேலும், பெத்தியா சதுப்பு நிலத்திலிருந்து சுமார் அரை மணி நேரம் பயணத் தொலைவில் சரணாலயம் உள்ளது.
## மேலும் காண்க
* வால்மீகி தேசியப் பூங்கா

## மேற்கோள்கள்

பகுப்பு:பீகார்
பகுப்பு:இந்திய காட்டுயிர் காப்பகங்கள்
ஊர்கேஷ்

**ஊர்கேஷ் அல்லது ஊர்கிஷ்** (**Urkesh** or **Urkish**), தற்கால சிரியா வடகிழக்கில் உள்ள அல்-ஹசகா மாகாணத்தில், துருக்கி நாட்டின் எல்லைப்புறத்தில் அமைந்த பண்டைய அண்மை கிழக்கின் நகரங்களில் ஒன்றாகும். தாரசு மலைத்தொடர்களில் அமைந்த இந்நகரம் கிமு 3,000 முதல் கிமு 1,350 முடிய பொழிவுடன் விளங்கியது. காபூர் ஆறு பாயும் சமவெளியின்  இந்நகரத்தை ஹுரியத் மக்கள் நிறுவினர்.  அக்காடியப் பேரரசில் ஊர்கேஷ் மற்றும் டெல் பராக் நகரங்கள் சிறப்புடன் விளங்கியது.  தற்போது இந்நகரத்தின் சிதிலங்கள் மோசன் தொல்லியல் மேட்டில் கண்டெடுக்கப்பட்டுள்ளது.

கிமு 2,000ஆம் ஆண்டுகளின் துவக்கத்தில் அக்காடியப் பேரரசின் கீழ் ஊர்கேஷ் மற்றும் நாகர் நகர இராச்சியங்களை ஆண்ட ஹூரியத் மன்னர்  துப்கிஷ் மற்றும் அவரது இராணி உக்னிதும் பெயர்கள் கொண்ட முத்திரைக் கல்வெட்டுகள் கிடைத்துள்ளது.
 கிமு இரண்டாயிரம் ஆண்டுகளின் துவக்கத்தில் அக்காடியப் பேரர்சர் ஊர்கேஷ் மன்னர், அக்காடிய இளவரசியை மணந்தார் என நம்பப்படுகிறது. பின்னர்  மாரி இராச்சியத்தின்  சிற்றரசாக ஊர்கேஷ் நகரம் விளங்கியது. கிமு 1550 முதல் மித்தானி இராச்சியத்தின் சமய வழிபாட்டிடமாக ஊர்கேஷ் நகரம் விளங்கியது.  கிமு 1350ல் ஊர்கேஷ் நகரம் சிதைந்து போனது.அதற்கான காரணத்தை தொல்லியல் அறிஞர்களால் அறியப்படவில்லை.

## தொல்லியல்

பண்டைய ஊர்கேஷ் நகரம் 135 எக்டேர் பரப்பளவு கொண்டது. நகர கோட்டைச் சுவர் 8 மீட்டர் அகலம் மற்றும் 7 மீட்டர் உயரம் கொண்டது.

## ஊர்கேஷ் ஆட்சியாளர்கள்
ஊர்கேஷ் ஆட்சியாளர்கள் பட்டியல்: 

* துப்கிஷ் - (கிமு 2250)
* திஷ்-அதல் (காலம் அறியப்படவில்லை)
* ஷாதர்-மாத்   -(காலம் அறியப்படவில்லை)
*அதல்-சென்  - (காலம் அறியப்படவில்லை)
* தெயிரு  (கிமு 1800)

## இதனையும் காண்க
*பண்டைய அண்மை கிழக்கின் நகரங்கள் 

## மேற்கோள்கள்

## மேலும் படிக்க
*M. Kelly-Buccellati, "Urkesh and the North: Recent Discoveries",  Studies on the Civilization and Culture of the Nuzi and the Hurrians 15, General Studies and Excavations at Nuzi 11/1, pp.&nbsp;3–28, 2005
*Giorgio Buccellati and Marilyn Kelly Buccellati, Urkesh/Mozan Studies 3: Urkesh and the Hurrians : A Volume in Honor of Lloyd Cotsen, Undena, 1998, 
*Rick Hauser, READING FIGURINES: Animal Representations in Terra Cotta from Royal Building AK at Urkesh (Tell Mozan), Undena, 2006, 
*Peter M. M. G. Akkermans and Glenn M. Schwartz, The Archaeology of Syria: From Complex Hunter-Gatherers to Early Urban Societies (c.16,000-300 BC), Cambridge University Press, 2004, 
*Giorgio Buccellati, A Lu E School Tablet from the Service Quarter of the Royal Palace AP at Urkesh, Journal of Cuneiform Studies, vol. 55, pp.&nbsp;45–48, 2003
*http://www.urkesh.org/attach/Maiocchi%202011%20preprint.pdf Massimo Maiocchi, A Hurrian Administrative Tablet from Third Millennium Urkesh, in Zeitschrift für Assyriologie und vorderasiatische Archäologie, vol. 101(2), December 2011

## வெளி இணைப்புகள்
*Urkesh excavations (official website)
*Archaeobotany at Tell Mozan (Tübingen University)
*86th Faculty Research Lecture: The Discovery of Ancient Urkesh and the Question of Meaning in Archaeology - Giorgio Buccellati, April 27, 1999 - UCLA webcast (utilizes RealPlayer)
*World Monuments Fund Tel Mozan

பகுப்பு:மெசொப்பொத்தேமியா 
பகுப்பு:சிரியா
பகுப்பு:பண்டைய நகரங்கள்
பகுப்பு:பண்டைய அண்மைக் கிழக்கின் நகரங்கள்
பகுப்பு:சிரியாவின் தொல்லியற்களங்கள்
வில்லியம் உலோவர்

**சர் வில்லியம் உலோவர்** *(Sir William Lower)* (1570 – 12 ஏப்பிரல் 1615)  ஓர் ஆங்கிலேய வானியலாளரும் பாராளுமன்ற உறுப்பினரும் ஆவார். இவர் தொடக்கநிலைத் தொலைநோக்கிக் காலத்தைச் சேர்ந்தவர் ஆவார்.

இவர் கார்ன்வாலில் பிறந்தார்.  இவர் ஆக்சுபோர்டு எக்சீட்டர் கல்லூரியில் படித்து முடித்ததும் திருமணம் செய்து கொண்டு தென்மேற்கு வேல்சில் வாழ்க்கையில் ஈடுபட்டார். இவர்1607 இல் ஏலி வால்வெள்ளியைக் கண்ணுற்று, கவனமாகப் பல அளவைகளை எடுத்துள்ளார்  இவர் அந்த வால்வெள்ளி  வளிமண்டல நிகழ்வைப் போல நேர்க்கோட்டில் இயங்காமல் வளைந்த வழித்தடத்தைப் பின்பற்றுவதைப் பற்றி தாமசு ஆரியத்துக்கு எழுதியுள்ளார். . இதன் வட்டணை கெப்ளர் விதிகளைப் பின்பற்றுவதையும் கண்டுள்ளார்.

இவர் ஆரியத் தந்த தொலைநோக்கிவழியாக பல நிலா நோக்கீடுகளை எடுத்தார். இவர் நிலாவின் மேற்பரப்பு ஒழுங்கற்று இருப்பதைக் குறிப்பிட்டார். முதிர்வற்ற தன் சமையல்காரான்   "போன வரம் சுட்ட தோசையைப் போல்" உள்ளது எனவும் நிலாத் தரையை உருவ்கித்துள்ளார்  " இதையொத்த நோக்கீடுகளைச் சில வாரங்களுக்குப் பிறகு கலீலியோ வெளியிட்டார்.

இவர் 1601 இல் போதுமின் பாராளுமன்றத் தொகுதியில் தேர்ந்தெடுக்கப்பட்டார்.  பிறகு, 1604 முதல்  1611 வரை இலாசுட்டுவிதியேல் தொகுதியில் இருந்து தேர்வு செய்யப்பட்டுள்ளார். இவர் 1603 இல் மாவீரர் பட்டம் பெற்றார்.

இவர் தாமசு பெரோத், நார்த்தம்பர்லாந்து அரசி தோரத்தி பெர்சி ஆகியவர்களுக்கு மகளாகிய பெனெலோப்பு பெரோத்தை மணந்தார். இவர் பெனெலோப்பு வழி மூன்று ஆண்மக்களையும் ஒரு பெண்மகவையும் பெற்றார்.  உலோவர் இறப்புக்குப் பின்னர், பெரோத் அனப்பட்ட பெனெலோப்பு இரண்டாவதாக, இராபெர்ட்டு நாவுன்ட்டனை மணந்து அவர்வழி ஒரு மகளைப் பெற்றெடுத்தார். அந்த மகள் ஐந்தாம் பெம்பிரோக் கோமான் பிலிப் எர்பெர்ட்டை மணந்தார்..

## குறிப்புகள்

## மேற்கோள்கள்

*

பகுப்பு:ஆங்கிலேய வானியலாளர்கள்
பகுப்பு:1615 இறப்புகள்
பகுப்பு:1570 பிறப்புகள்
பரோக்பா மக்கள்

**பரோக்பா மக்கள்** (**Brokpa**) அல்லது (**Minaro**) மினரோ என அழைக்கப்படும் இந்த இன மக்கள் இந்தியாவின் லடாக் மற்றும் பாகிஸ்தான் ஆக்கிரமிப்பு பல்திஸ்தான் போன்ற பிரதேசங்களில் உள்ள இமயமலையின் தா, ஹனு, பட்டாலிக், திராஸ் போன்ற கிராமங்களில் மட்டுமே காணப்படுகின்றனர். இம்மக்கள் இந்தோ ஆரிய மொழியான சினா மொழியின் கிளை மொழியான புரோக்ஸ்காட் மொழியை (பண்டைய கிரேக்க மொழி) பேசுகின்றனர். இம்மக்கள் பெரும்பான்மையானக திபெத்திய பௌத்தம், சியா இசுலாம் மற்றும் இந்து சமயங்களைப் பின்பற்றுகின்றனர்.. 1996ல் புரோக்ஸ்காட் மொழியை பேசுபவர்கள் எண்ணிக்கை 3,000 மட்டுமே எனமதிப்பிடப்பட்டுள்ளது. இம்மக்கள், இந்தியாவில் தங்கிய பேரரசர் அலெக்சாந்தரின் படைவீரர்களின் வழித்தோன்றல்கள் எனக்கூறிக்கொள்கின்றனர். இவர்கள் பேசும் மொழி இந்தியத் துணை கண்டத்தவர்களுக்கு புரியாது. இருப்பினும் இவர்கள் சினா மொழியின் எழுத்துமுறையைப் பயன்படுத்தி தங்கள் மொழியை எழுதிப்பேசுகின்றனர்.

## உணவு
கால்நடைகளை மேய்த்துக் கொண்டு, பகுதி நாடோடி வாழ்க்கை நடத்தும் இம்மக்கள் உள்ளூரில் விளையும் பார்லி, கோதுமை, உருளைக் கிழங்கு, கோசுக்கிழங்கு, முள்ளங்கி மற்றும் வறுத்த கோதுமை மாவு உணவு வகைகளை உண்கின்றனர். மேலும் பால் கலக்காத தேயிலையை சூடாக்கி பருகுகின்றனர்.  வெண்ணெய் மற்றும் உப்பு சமையலுக்கு பயன்படுத்துகின்றனர். இம்மக்கள் திருவிழா மற்றும் சடங்குகளின் போது மட்டும் ஆட்டிறைச்சியை அதிகம் விரும்பி உண்கின்றனர். 

## பொருளாதாரம், வேலைவாய்ப்ப்பு
பரோக்பா மக்களின் பொருளாதாரம் வேளாண்மை மட்டுமின்றி இந்திய இராணுவத்தையும் நம்பியுள்ளது. எல்லைப்புறச் சாலைகள் அமைப்பில் சாலை போடும் தொழிலாளர்களாகவும் மற்றும் இந்திய இராணுவத்தில் பொருட்களை சுமை தூக்கும் கூலிகளாக வேலை செய்து வருவாய் ஈட்டுகின்றனர்.

## இதனையும் காண்க
* கலாசு மக்கள்
* சினா மொழி

## மேற்கோள்கள்

## அடிக்குறிப்புகள்

## ஊசாத்துணை
* 
* 
* 
* 
* 
* 
* 
* 
* 

## வெளி இணைப்புகள்

*The Far East in Words and Pictures
* 
* 
 
பகுப்பு:இந்திய இனக்குழுக்கள்
பகுப்பு:லடாக்
பகுப்பு:இந்தியப் பழங்குடிகள்
பவுல் நெய்லே

**சர் பவுல் நெய்லே** *(Sir Paul Neile)*  (1613 &ndash;பிப்ரவரி 1686)  ஓர் ஆங்கிலேய வானியலாளரும் அரசு கழக ஆய்வுறுப்பினரும் அரசியல்வாதியும் ஆவார்.  இவர் நாடாளுமன்றத்துக்கு 1640 இலும் 1673 முதல் 1677 வரையிலும் தேர்ந்தெடுக்கப்பட்டார்.

நெய்லே  இரிச்சர்டு நெய்லேவின் மகனாக வெசுட்டுமினிசுட்டரில் பிறந்தார்.  இரிச்சர்டு நெய்லே பிறகு பேராயராகவும் ஆனார்].  இவர் 1627, மே, 20 இல் கேம்பிரிட்ஜ் பெம்புரோக்கு கல்லூரியில் பயின்றார்தன் 14 ஆம் அகவையில்   சேர்ந்து கல்வி பயின்றார். 1631 இல் இளங்களை பட்டத்தைப் பெற்றார்.இவர் முதலாம் சார்லசு அரசரின் தனிமாளைகை அதிகாரிகளில் ஒருவர் ஆனார்.  இவர் யார்க்கில் ஆட்டன் போன்வில்லியில் இருந்தபோது 1633 மே, 27 இல் மாவீரர் (நைட்) பட்டம் பெற்றார்.

இவர் 1640, ஏப்பிரலில் ஐக்கிய இராச்சிய இரிப்பன் நாடாளுமன்றத் தொகுதியில் உறுப்பினராகத் தேர்ந்தெடுக்கப்பட்டார். இந்த நாடாளும்ன்றம் குறுகிய வாணாளே இருந்தது.இவர் இடைப்பட்ட காலத்தில் பெர்க்சயர் சார்ந்த வாதாமில் வாழ்ந்துவந்தார். இங்கே இவர் வானியல் கற்று தொலைநோக்கிகளைச் செய்யலானார். சர் கிறித்தோபர் விரென் வால்தாமில் 1655 இல் நெய்லேவின் தொலைநோக்கியப் பயன்படுத்தியுள்ளார். இவர் கிஎசாம் கல்லூரிக்கு 1658 இல் 35 அடி தொலைநோக்கியை வழங்கியுள்ளார்.  இவர் அரசு கழகந்தின் 12 நிறுவன உறுப்பினரில் ஒருவராவார். 1661 இல் அக்கழகம்  இவரை தன் இருப்பில் தொடரச் செய்து தொலைநோக்கி ஆடிகளை வடிவமைக்கச் சொன்னது.

நெய்லே 1673 இல் ஐக்கிய இராச்சிய நெவாக் நாடாளுமன்றத் தொகுதியில்  தனது வணிகப் பங்குதாரரான என்றி சாவைலுடன் இணைந்து நின்று  வெற்றி பெற்றார்.  என்றாலும் இந்தத் தேர்தல் மக்களேற்பின்றி வழக்கு தொடுக்கப்பட்டது. இவர் அடுத்த நான்காண்டுகளுக்க் இந்த உறுப்பினர் இருக்கையில் அமர முடியவில்லை. இந்தத் தேர்தல் முடிவு செல்லாது என 1677, மார்ச்சு 21 இல் தீர்ப்பும் வந்தது. 

நெய்லே தன் 73 ஆம் அகவையில் இறந்தார்.

நெய்லே தர்காம் பேராயரின் உதவியாளரான கேபிரியேல் கிளார்க்கின் மகளாகிய எலிசபெத்து கிளார்க்கை மணந்தார். இவர்களின் வில்லியம் நெய்லே எனும் மகன் கணிதவியலாலாரும் வானியலாளரும் ஆவார்.

## மேற்கோள்கள்

பகுப்பு:1613 பிறப்புகள்
பகுப்பு:1686 இறப்புகள்
பகுப்பு:ஆங்கிலேய வானியலாளர்கள்
பட்டாலிக்

**பட்டாலிக்** (**Batalik**),  இந்தியாவின் வடக்கில் அமைந்த லடாக் ஒன்றியப் பகுதியின் கார்கில் மாவட்டம், கார்கில் வருவாய் வட்டத்தில் மலைகள் சூழ்ந்த  சிற்றூர் ஆகும். இது பாகிஸ்தான் ஆக்கிரமிப்பு பிரதேசமான கில்கித்-பஸ்டிஸ்தான் எல்லைப்பகுதியில் அமைந்த இராணுவ முக்கியத்துவம் வாய்ந்த ஊராகும். இது கார்கில், லே மற்றும் பல்திஸ்தான் பகுதிகளுக்கு மையத்தில் அமைந்த பட்டாலிக் ஊர் ஒரு இராணுவ கேந்திரம் ஆகும். 1999-ஆம் ஆண்டில் இப்பகுதியில் கார்கில் போர் நடைபெற்றது. பட்டாலிக் கார்கில் நகரத்திற்கு வடகிழக்கில் 55 கிலோ மீட்டர் தொலைவில் உள்ளது. பேரரசர் அலெக்சாந்தர் படைவீரர்களின் வழித்தோன்றல்களான பரோக்பா மக்கள் பட்டாலிக் பகுதியில் வாழ்வதாக கருதப்படுகிறது. பட்டாலிக் பகுதி மக்கள் திபெத்திய பௌத்தம், சியா இசுலாம் மற்றும் இந்து சமயங்களைப் பின்பற்றுகின்றனர்.

## போக்குவரத்து
### சாலை
தேசிய நெடுஞ்சாலை 1, பட்டாலிக்கை கார்கில், லே மற்றும் சிறீநகருடன் இணைக்கிறது. 
 

## இதனையும் காண்க
மனோஜ் குமார் பாண்டே - கார்கில் போர் வெற்றி வீரர்

## மேற்கோள்கள்

பகுப்பு:கார்கில் மாவட்டம்
பகுப்பு:லடாக்கில் உள்ள ஊர்களும்  நகரங்களும்
வில்லியம் பால்

**வில்லியம் பால்** *(William Ball)* (அல்லது **பாலே** *(Balle)*, 1631–1690)  ஓர் ஆங்கிலேய வானியலாளர் ஆவார்.   இவர் அரசு கழக நிறுவன ஆய்வுறுப்பினர்களில் ஒருவராவார்.   இவர் 1660 நவம்பர் 28 இல் அதன் பொருளாளராகப் பணியமர்த்தப் பரு, அப்பதவியில் 1663 வரை இருந்தார்.

இவர் சட்டத் தரணி சர் பீட்டர் பாலுக்கும்  கைநாம் நகரத்து வில்லியம் கூக்கின்மகளாகிய ஆன்னி குக்குக்கும் பிறந்த மூத்த மகன் ஆவார். இவர் ஆர்வம் தளராத வானியலாளர். இதற்காக, 1655 இல் ஒரு 12 அடி தொலைநோக்கியை வாங்கினார்; இதற்குள் காரிக்கோளின் வலயங்கள் அது விளிம்புக் காட்சி நிலைக்கு மாறிய த்ற்றத்தை அடைந்துவிட்டதால் புவியின் கட்புலத்தில் இருந்து மறைந்து காணப்பட்டது,ஈவரும் இயற்பியல் வல்லுனரான அவரது தம்பியும் காரி வலயங்களை ஒரு பட்டையைப்போல காரிக்கோள் மீது அமைதலைப் பார்த்துள்ளனர். அதே ஆண்டில் இவர் காரிக்கோளின் சழற்சி வீதத்தைக் கண்டறிந்து நிறுவினார்.

இவர் 1660  இல் 30 அடி உயரத்தில் இருந்து கீழே தரையில் விழுந்துள்ளார். இந்த ஏதத்தால்  தொடர்ந்து உடல்நலமின்றி இருந்தார். இவர் 1666 இல் பணி ஓய்வு பெற்று தன் குடும்பத்தின் தெவோன் தோட்டத்துக்கு சென்று 1668 இல் மேரி போசுத்துமா கசியை மணந்து வாழ்க்கையைத் தொடர்ந்தார். இவர்கள் 6 குழந்தைகளைப் பெற்று வளர்த்தனர். தெவோன் தோட்டத்தின் பேணும் பணி நெருக்கடியாலும் அத்தோட்டம் இலண்டனில் இருந்து தொலைவில் இருந்ததாலும் இவருக்கு தன் அறிவியல் ஆர்வத்தை ஈடுகொடுக்க நேரமே கிட்டவில்லை.

நிலாவின் பாலே குழிப்பள்ளம் இவரது நினைவாகப் பெயரிடப்பட்டது.

## மேற்கோள்கள்

பகுப்பு:1627 பிறப்புகள்
பகுப்பு:1690  இறப்புகள்
பகுப்பு:ஆங்கிலேய வானியலாளர்கள்
பகுப்பு:பிரித்தானிய வானியலாளர்கள்
நத்தேனியேல் நைய்

**நத்தேனியேல் நைய்** *(Nathaniel Nye)* (பிறப்பு: 1624 – 1647 வரை)  ஓர் ஆங்கிலேய வானியலாளரும் கணிதவியலாளரும் நிலப்பட வரைவாளரும் காலாட்படைக்கான துமுக்கி செய்பவரும் ஆவார்.

## வாழ்க்கை

இவர் பிறப்பு 1624 ஏப்பிரல் 18 இல் பர்மிங்காம் சார்ந்த புல்ரிங்கில் உள்ள புனித மார்ட்டின் ஆலயத்தில் பதிவாகியுள்ளது. இவர் பர்மிங்காம், எடுவார்டு அரசர் பள்ளி ஆளுநரின் மகவாக இருக்க வாய்ப்புள்ளது.

இவர்1642 ஆம் ஆண்டிற்கான * புது அட்டவணையும் முற்கணிப்பும்*  நூலை வெளியிட்டார். இவர் வார்விக்சயரில் உள்ள புகழ்பெற்ற பர்மிங்காமின் நகரின் ஆயமுறைகளைத் துல்லியமாகக் கணக்கிட்டுள்ளார். இதற்கு இவர் புவிமுனை தொடுவானத்துக்கு மேல் 52 பாகைகளும் 38 பாகைத்துளிகளும் மேல் உள்ளதாகக் கொண்டுள்லார். இந்த்க் கருதுகோள் அரசின் பகுதி முழுமைக்கும் பொருந்தும் எனவும் கூறியுள்லார்.  தன் நூல்வழி  இவர் தனது நடைமுறைக்குத் தேவைபட்ட வானியல் புலமையை வெளிப்படுத்தினார். இந்நூலுக்கான அர்ப்பணிப்பு இவர் ஏற்கெனவே 1640 ஒரு விண்மீன் அட்டவணையைத் தன் 17ஆம் அகவையில் நெதர்லாந்து, ஆர்ன்கெம்மில் இருந்து வெளியிட்டிருக்கவேண்டும் என்பதைக் காட்டுகிறது. அடுத்து இவர் 1643 இல் வெயிட்ட மற்றோர் அட்டணையில் இவர் தன் கணிதவியலாளரும் ந்டைமுறை வானியலாளர் என்பதையும் 1645 இல் மேலும் இரண்டு அட்டவணைகளை வெளியிடப்போவதாகவும் கூறியுள்ளார்..

இவர் ஆங்கிலேய உள்நாட்டுப் போருக்கு வேண்டிய ஹுமுக்கியைச் செய்வதிலும் ஈடுபட்டார். அப்போது போரின் காரணமாக துமுக்கி வணிகம் பரவலாக இங்கிலாந்தில் குறிப்பாக பர்மிங்காம் நகரில் விளங்கியது.  இவர் பைமிங்காம் துமுக்கி ஓர்வு 1643 இல் செய்யப்பட்டதையும் 1645 இல் டெரிட்டெண்டில் சாகர் வகைத் துமிக்கிகளின் செயல் வீளக்கத்தைத் தந்தமையையும்  பதிவு செய்துள்ளார்.

இவர் ஆங்கிலேய உள்நாட்டுப் போருக்கு வேண்டிய துமுக்கியைச் செய்வதிலும் ஈடுபட்டார். அப்போது போரின் காரணமாக துமுக்கி வணிகம் பரவலாக இங்கிலாந்தில் குறிப்பாக பர்மிங்காம் நகரில் விளங்கியது.  இவர் பைமிங்காம் துமுக்கி ஓர்வு 1643 இல் செய்யப்பட்டதையும் 1645 இல் டெரிட்டெண்டில் சாகர் வகைத் துமிக்கிகளின் செயல் வீளக்கத்தைத் தந்தமையையும்  பதிவு செய்துள்ளார். இவர் 1645 இல் எவெசாமில் இருந்த் இரவுண்டுகெடு நாடாளுமன்ற உறுப்பினரின் படைக்கிடங்கின் முதன்மை துமுக்கி பயிற்றுபவராக இருந்துள்ளார். இவர் 1646 இல் வெர்செசுட்டர் முற்றுகையில் காலாட்படையை வெர்றிகரமாக ந்டாத்தியுள்ளார். இந்தத்  படைசார்ந்த பட்டறிவுகளை 1647 இல் வெளியிட்ட *The Art of Gunnery* என்ற நூலில் விவரித்துள்ளார். போர் என்பது அறிவியல் மட்டுமல்ல ஒரு கலையுங்கூட என கருதிய இவர், முக்கோன முறையிலும் எண்ணியல் முறையிலும் கோட்பாட்டு அறிவியல் முறையிலும் துமுக்கி இயக்க விளக்கங்களைக் கொடுத்துள்ளார். இவர் நிலப்ப்ப்படம் வரைவதிலும் வல்லவர் ஆவார்.  மேலும்,இவர் துமுக்கி வெடித்தூளுக்கும் மெல்ல எரியும் தீக்குச்சிக்கும் தேவையான குறிப்பீடுகளை வகுப்பதிலும் வல்லவராக இருந்துள்ளார். மேலும், இவரது நூல்ஐராபெர்ட்டு இர்க்கார்டே, மார்க்கசு யோர்டானசு ஆகிய கணிதவியலாலர்களை அறிமுகப்படுத்துவதோடு காலாட்படைத்துறை எழுத்தாளர்களாகிய நிகொலோ தார்த்தகிலியா, தாமசு மால்தசு ஆகியோரின் நூல்கலையும் அறிமுகப் படுத்துகிறது.

நையின் வாழ்க்கையைப் பற்றிய தகவல் 1647 ஆம் ஆண்டுக்குப் பிறகு  எதுவும் தெரியவில்லை.  என்றாலும்,  *The Art of Gunnery* நூலின் அடுத்த பதிப்புகள் 1648 இல்மு 1670 இலும் வெளியிடப்பட்டன.

## குறிப்புகள்

## நூல்தொகை

*
*
*

பகுப்பு:1624 பிறப்புகள்
பகுப்பு:ஆங்கிலேயக் கணிதவியலாளர்கள்
பகுப்பு:ஆங்கிலேய வானியலாளர்கள்
எர்போர்டு நகர உரோகர்

** எர்போர்டு நகர உரோகர்** *(Roger of Hereford)* (அல்லது **  உரோகரசு எர்போர் டென்சிசு**,அல்லது **  உரோகர் இன்பான்சு**, அல்லது **  உரோக புவேர்**) எர்போர்டில்1178 முதல்1198 வரை முனைவாகச் செயல்பட்ட    ஓர் ஆங்கிலேய  வானியலாளரும் கணிய வல்லுனரும் இரசவாதியும் கணிதவியலாளரும் ஆவார்.

இவருடைய நாட்டினமோ பிறப்பிடமோ கல்விப் பெறுமதியோ தெரியவில்லை. . இவரதுமுதல் அல்லது தொடக்கநிலைப் பதிவு 1176 ஆம் ஆண்டு முதலில் எர்போர்டிலும் பின்னர் இலண்டனிலும் பேராயராக விளங்கிய கில்பெர்ட் போலியோத் ஆணைய ஆவணத்தில் இருந்து தெரிகிறது.பிந்த ஆணையம் கிறித்தவப்பண்டிகை அல்லது நல்ல /புனித நேரக் கணக்கீட்டுக்காக ஏற்படுத்தபட்டதாகும். இதற்காக உருவாக்கப்பட்ட நூற்குறிப்பில் எபிரேய, அரேபியப் புலமையைச் சுட்டிக் காட்டி கெர்லாந்து சம காலத்தில் பயன்படுத்திய நெரச் செந்தரக் குறைபாடுகளை உரோகர் வெளிப்படுத்தியுள்ளார்.

எர்போர்டுக்கும் இவருக்கும் உள்ள உறவு, எர்போர்டை நெட்டாங்காக வைத்துக் கொண்டு 1178 இல் தன் பட்டியலுக்கான கணக்கீடுகள் செய்வதில் இருந்து புலனாகிறது. எர்போர்டின் (1186 - 1198) பட்டயத்தில் இருந்து இவரும் உரோகர் இன்பான்சும் ஒருவராகவே கருத வாய்ப்புள்ளது.

உரோகரின் வானியல் நூலான *Liber de Quatuor Partibus Judiciorum Astronomie*  இறைமாந்து தெ மார்சேய்ல்சுவிடம் இருந்தும்  செவில்லி நகர யுவானும் கரிந்தியா நகர எர்மனும் மொழிபெயர்த்த அராபிய பாட நூல்களில் இருந்தும் தனது புலமையைப் பெற்றுள்ளது.

உரோகரின் வானியல் நூலான *Liber de Quatuor Partibus Judiciorum Astronomie*  இறைமாந்து தெ மார்சேய்ல்சுவிடம் இருந்தும்  செவில்லி நகர யுவானும் கரிந்தியா நகர எர்மனும் மொழிபெயர்த்த அராபிய பாட நூல்களில் இருந்தும் தனது புலமையைப் பெற்றுள்ளது.

உரோகர் *நடுவுநிலை கணியவியல்* எனும் கணிய நூலையும் எழுதியுள்ளார். இதில் பலவகை கணிய நுட்பங்கள் அடங்கியுள்ளன. அவற்றில் வினவல் தேர், நிகழ்வுதேர் கணியக் கருத்துகளும் வினவுபவரின் உள்நோக்கம் கணிக்கும் முறைகளும் அடங்கும்.  இதன் எழுத்துப்படியை 1991 இல் நிகோலசு வைட்டு பகுத்தாய்வு செய்து, இந்நூலில் உள்ள கணியக்குறிப்பு(சாதகம்) எலியனார் அக்குவிதைனின் சாதகமாகும் எனக் குறிப்பிடுகிறார்.

*நடுவுநிலை கணியவியல்y* நூலின் 22 எழுத்துப்படிகளும் தன் முனைவர் பட்டா ஆய்வுக்கு இலைசெசுட்டர் பல்கலைக்கழகத்தில் கிறிசு மிட்செல் விரிவாக ஆய்வு மேர்கொண்டார்.

இதை மொழிபெயர்த்தA சாரசுகில் நகர ஆல்பிரெடு அதை உரோகருக்குக் கனிக்கை ஆக்கியுள்ளார்.  உரோகர் தன் புதியமுறை கணியக் குறிப்புகளுக்காகப் பெயர்பெற்றவர் ஆவார்.

பாத் நகர அதேலார்தின் புலமையையும் பண்டைய வல்லுனரின் வழிமுறைகளையும் பரப்பியதில் தானதூரோகரின் தனிச்சிறப்பு அடங்கியுள்ளது. இவரில்  உரோகரின் கடைசி காலத்தில் எர்போர்டில் தன் வீட்டில் இருக்க இடந்தந்த  இராபெர்ட்டு கிராசெட்டெசுட்டே அடங்குவார்.

## மேற்கோள்கள்

## உசாத்துணைகள்
*  
* https://archive.org/details/herefordiapoem00jame/page/n11/mode/2up?q=%22roger+of+hereford%22
* https://archive.org/details/historyofmagicex02thor/page/170/mode/2up?q=%22roger+of+hereford%22
* 
* 

பகுப்பு:12-ஆம் நூற்றாண்டு மக்கள்
பகுப்பு:ஆங்கிலேய வானியலாளர்கள்
பகுப்பு:ஆங்கிலேயக் கணிதவியலாளர்கள்
பெரம்பூர் ஐயப்பன் கோயில்

**பெரம்பூர் ஐயப்பன் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் பகுதியில்,  (அதாவது, 13.110850°N, 80.245550°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள ஓர் ஐயப்பன் கோயிலாகும்.

இக்கோயிலானது, கேரள பாரம்பரிய பாணி கட்டிடக்கலையில் கட்டப்பட்டுள்ளது. ஸ்ரீசக்கரத்தின் மீது சின்முத்திரையுடன் அமர்ந்த கோலத்தில் சுமார் இரண்டு அடி உயரத்தில் ஐயப்பன் சுவாமி பக்தர்களுக்கு அருள்பாலிக்கிறார். தினமும் நெய்யபிசேகப் பூசை நடைபெறுகிறது. இக்கோயிலில் பிரசாதமாக வெண்பொங்கல், பக்தர்களுக்கு வழங்கப்படுகிறது.

கேரளத்திலுள்ள சபரிமலை ஐயப்பன் கோயில் சென்று சுவாமி தரிசனம் செய்ய, ஒவ்வோர் ஆண்டும் கார்த்திகை மாதம் முதல் நாள் ஐயப்பன் மாலை அணிந்து, அதற்குண்டான விரதங்களை, தொடர்ச்சியாக 41 நாட்கள் மேற்கொண்டு, இந்தியாவின் பல பகுதிகளிலிருந்தும் ஐயப்ப பக்தர்கள் பயணம் செய்து வரும் வழக்கத்தில், பெரம்பூர் ஐயப்பன் கோயிலிலும் கார்த்திகை மாதம் முதல் நாள் ஐயப்ப பக்தர்கள் மாலை அணிந்து விரதம் தொடங்குகின்றனர், சபரிமலை ஐயப்பன் சுவாமியைத் தரிசனம் செய்வதற்காக.

ஒவ்வோர் ஐயப்பன் கோயிலிலும், தத்துவமஸி என்று ஒரு குறிப்பு காணப்படும். தத்+துவம்+அஸி என்று அறியப்படும் அந்தக் குறிப்பானது, 'நீ எதைத் தேடி வந்தாயோ, அதுவாகவே நீ இருக்கிறாய்' என்று பொருள்படும். அதாவது, ஒவ்வொருவருக்குள்ளும் தெய்வீகத் தன்மை நிரம்பியுள்ளது என்பதை நாம் உணர வேண்டும் என்பதின் சாராம்சம் அது. மேலும், அனைத்து ஐயப்பன் கோயில்களிலும், சபரிமலையில் இருப்பது போன்று, 18 படிகள் கொண்ட மாதிரி ஒன்றும் அமைக்கப்பட்டிருக்கும். அந்த 18 படிகளும் ஒவ்வொரு பக்தருக்கும் கீழ்க்கண்ட 18 தத்துவங்களை ஐயப்பன் உணர்த்துவதாகக் கருதப்படுகிறது.

### 18 படிகளின் தத்துவங்கள்
# பிறப்பு நிலையற்றது.
# சாங்கிய யோகம்.
# கர்ம யோகம்.
# ஞான யோகம்.
# சன்னியாசி யோகம்.
# தியான யோகம்.
# ஞான விஞ்ஞான யோகம்.
# அட்சர பிரம்ம யோகம்.
# ராஜவித்யா ராஜகுஹ்ய யோகம்.
# விபூதி யோகம்.
# விஸ்வரூப தரிசன யோகம்.
# பக்தி யோகம்.
# சேஷத்ர விபாக யோகம்.
# குணத்ரய விபாக யோகம்.
# புருஷோத்தம யோகம்.
# தைவாசுரஸம்பத் விபாக யோகம்.
# ச்ராத்தாதரய விபாக யோகம்.
# மோட்ச சன்னியாச யோகம்.
## சன்னதிகள்
ஐயப்பன் சன்னதி, சிவன் சன்னதி, பகவதி சன்னதி, கணபதி சன்னதி, சுப்பிரமணியர் சன்னதி ஆகியவை இக்கோயிலின் முக்கியமான சன்னதிகளாகும்.
## திருவிழாக்கள்
மகர சங்கராந்தி, சித்திரை விஷூ, கார்த்திகை மாதம் முதல் நாள் ஆகியவை இக்கோயிலில் முக்கியமான திருவிழாக்களாகக் கொண்டாடப்படுகின்றன.
## மேற்கோள்கள்

பகுப்பு:சென்னை மாவட்டத்திலுள்ள ஐயப்பன் கோயில்கள்